Het sijn comen voe den raide vand stad arnd reers t eenre
zijden ende jan noel de jonghe en goird baers ter andere
Aldair de vors arnd zij nae dat hij sijn ptien hadde doen
houden voir een gelufte van overgeven van brieve die hij
op hen hadder spreken staen int ynde van eene tracte
gepass voir scepen van loven tussce beyde de vors ptien
vii dage in januar a lx meynde dat de selve sijn
wedptie hem overgeve souden alle brieve hoedanich die
waen die zij tsamen oft besund op hem oft sijn goede hadden
sprekende Ende oft zij enige zeder den selve tracte want
zijter d te voen vele hadden enigen anden hadden ovgegev
dat sij hem d af souden sijn warant Gemerct dat zij sijn
erve hadden d inne zij gegoidt waen en dat hij hen van
allen tallen met sijne erve hadde betailt Vand welke
de vors jan noel en goird baers hielde de rie en
seyden dat zij voir tselve erve d inne zij van hem oft
van sijne wegen mochte sijn gegoid niet en hadde vord
dan voer vier rijders lijftochte die hij hen sculdich was
d voe zij hen tot sijne goede hadde doen beleide ende
vand anden sculde meynde zij tegen hem te staene op hue
beloep Oic seyden sij dat voer enige van dien sculden
ande psone hen vloeft hadden sij seyden oic dat zij noch
alrehande gebreke hadden in huer guedingen die hen
van s sijne erve was gedaen en dat zij d inne niet
vast en stonde en alsoe soudt een sundelic dinc sijn soude
sij hue schout die inde comescap niet geruert en was
vliese en d toe nyet besorcht sijn vand erve dat
zij om den huen te genaken en vele hog dant weert
mocht sijn op enige van huen sculden hadde genome